EkBass/fiwiki-20250220-pages-articles huggingface dataset:
Otar Korkia

Otar Korkia (, , 10. toukokuuta 1923 Kutaisi, Transkaukasian SFNT – 15. maaliskuuta 2005 Tbilisi, Georgia) oli Neuvostoliittoa kilpaurallaan edustanut georgialainen koripalloilija, olympiamitalisti ja Euroopan mestari. Korkia saavutti olympiahopeaa Neuvostoliiton koripallomaajoukkueen pelaajana Helsingissä 1952.Olympics at Sports-Reference EM-kilpailuissa hän voitti kultaa vuosina 1947, 1951 ja 1953 sekä pronssia vuonna 1955.http://archive.fiba.com/pages/eng/fa/p/rpp//q/Otar%20KORKIA/pid/64256/_//players.html == Lähteet == * Otar Korkia Bio, Stats, and Results Olympics at Sports- Reference.com === Viitteet === Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Georgialaiset koripalloilijat Luokka:Vuonna 1923 syntyneet Luokka:Vuonna 2005 kuolleet
Nodar Džordžikia

Nodar Džordžikia (, , 15. marraskuuta 1921 Kutaisi, Georgian SNT – 1. kesäkuuta 2008) oli Neuvostoliittoa kilpaurallaan edustanut georgialainen koripalloilija, olympiamitalisti ja Euroopan mestari. Džordžikia saavutti olympiahopeaa Neuvostoliiton koripallomaajoukkueen pelaajana Helsingissä 1952.Olympics at Sports-Reference EM-kilpailuista hän voitti kultaa vuonna 1947.http://www.fibaeurope.com/cid_KNce8jInH7Qj1EsyH5rjn2.playerID_64252.compID_qMRZdYCZI6EoANOrUf9le2.season_1947.roundID_2241.teamID_2792.html == Lähteet == * Nodar Jorjik'ia Bio, Stats and Results Olympics at Sports- Reference.com === Viitteet === Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Georgialaiset koripalloilijat Luokka:Vuonna 1921 syntyneet Luokka:Vuonna 2008 kuolleet
Samuel Castillejo

Samuel ”Samu” Castillejo Azuaga (s. 18. tammikuuta 1995 Málaga, Espanja) on espanjalainen jalkapalloilija. Hän edustaa Espanjan La Ligassa pelaavaa Valenciaa ja on pelipaikaltaan laitalinkki. == Seurajoukkueura == Castillejo on kotikaupunkinsa jalkapalloseura Málaga Club de Fútbolin nuorisoakatemian kasvatti. Hän pelasi vuonna 2011 ensimmäistä kertaa seuran reservijoukkueessa, joka pelasi maan neljänneksi korkeimmalla sarjatasolla Tercera Divisiónissa. Kesäkuussa 2014 Castillejo sai uudelta päävalmentaja Javi Gracialta kutsun edustusjoukkueeseen harjoituskaudelle. Hänet valittiin ottelun parhaaksi pelaajaksi englantilaisseura Newcastle Unitedia vastaan pelatussa ystävyysottelussa, hänen viimeisteltyään kaksi maalia joukkueelleen.Samu Castillejo shines as Málaga defeat Newcastle United Inside Spanish Football. Viitattu 11.1.2015. Seuraavan kuukauden aikana hänet nostettiin pysyvästi edustusjoukkueeseen.Samu Castillejo pide un sitio ya Marca. Viitattu 11.1.2015. 29\. elokuuta 2014 Castillejo teki virallisen ensiesiintymisensä edustusjoukkueessa ottelussa Valenciaa vastaan, päästyään vaihdosta kentälle ottelun 57. peliminuutilla.Alcácer se da un homenaje Marca. Viitattu 11.1.2015. 2\. helmikuuta 2015 hän teki samaista joukkuetta vastaan ensimmäisen maalinsa edustusjoukkueessa.Samu Castillejo clinches win for Malaga over Valencia ESPN. Viitattu 19.6.2015. 18\. kesäkuuta 2015 solmitun sopimuksen perusteella hän siirtyi heinäkuussa yhdessä joukkuetoverinsa Samu Garcían kanssa Villarrealiin ja solmi seuran kanssa viisivuotisen sopimuksen. Hänestä maksettiin 8 miljoonan euron siirtokorvaus.El Villarreal hace oficial el fichaje de los 'Samus' del Málaga Marca. Viitattu 19.6.2015. 17\. elokuuta Castillejo siirtyi Italiaan Milanin riveihin 25 miljoonan euron siirtosummalla. Hän solmi milanolaisseuran kanssa viiden vuoden mittaisen sopimuksen. == Lähteet == == Aiheesta muualla == * Samu Castillejon tilastot Soccerway-sivustolla Luokka:Espanjalaiset jalkapalloilijat Luokka:Vuonna 1995 syntyneet Luokka:Elävät henkilöt
Hamburger Morgenpost

Hamburger Morgenpost (Mopo) on Hampurissa ilmestyvä saksalainen iltapäivälehtiHamburger Morgenpost: Boulevardzeitung schafft die Wende. Der Tagesspiegel, 13.10.2010.. Lehti joutui tuhopolttoyrityksen kohteeksi aamuyöllä 11. tammikuuta 2015 julkaistuaan ranskalaisen Charlie Hebdon pilakuvia. Tapauksen johdosta otettiin kiinni kaksi ihmistä. == Lähteet == == Aiheesta muualla == * www.mopo.de. Luokka:Saksalaiset sanomalehdet
Mauri Pohto

Mauri Rafael Pohto (18. syyskuuta 1905 Tampere – 29. joulukuuta 1989 Helsinki) oli Helsingin yliopiston ensimmäinen hammaslääketieteen professori. Pohdon vanhemmat olivat kirjanpitäjä Samuel Adiel Pohto ja Anna Sofia Pirilä. Vaikka hammaslääketieteen opetus oli alkanut Helsingin yliopistossa jo 1892, sen ensimmäinen varsinainen professuuri perustettiin vasta 1957. Pohdosta tuli hampaantäyttöopin, vuodesta 1966 kariesopin, professori. Hän oli perehtynyt alaan jo 1930-luvulta tutkijana ja opettajana. Opetusta Pohto kehitti muun muassa opetuselokuvien avulla, mistä hän sai professorin uransa alkuvuosina kansainvälisiä palkintoja. Tutkijana häntä kiinnostivat esimerkiksi vitamiinien vaikutus karieksen ennaltaehkäisyssä, penisilliinin ja muidenkin antibioottien käyttö hammashoidossa sekä hammasytimen mikroskooppiset löydökset. Viimeksi mainitusta varsinkin hänen hammasytimen verenkiertoa koskevat tutkimuksensa saivat huomiota. Yliopiston hammaslääketieteen laitoksen johtaja hän oli 1963–1972, alan koulutusta pohtineen komitean puheenjohtajana hän toimi 1963–1965. Merkittävää oli myös Pohdon osallistuminen hammaslääketieteen laitoksen uusien tilojen rakentamiseen, hän oli rakennustoimikunnan puheenjohtaja. Ruskeasuon klinikka valmistui kuitenkin vasta 1979, kun Pohto oli jo siirtynyt eläkkeelle. Pohdon puoliso vuodesta 1937 oli Pulmu Annikki Alanko (s. 1908). Molemmista perheen lapsista tuli hammaslääkäreitä ja pojasta Pentti Pohdosta (s. 1938) myös pitkäaikainen yliopisto-opettaja. ==Lähteet== ==Aiheesta muualla== * Nimen takana: Pohto, Mauri Rafael. Suomen Hammaslääkärilehti 7/2012, s. 47. (Viitattu 11.1.2015.) Luokka:Suomalaiset hammaslääkärit Luokka:Helsingin yliopiston professorit Luokka:Vuonna 1905 syntyneet Luokka:Vuonna 1989 kuolleet Luokka:Suomalaiset professorit
Happy (Pharrell Williamsin kappale)

Happy on yhdysvaltalaisen laulaja-lauluntekijä Pharrell Williamsin kappale elokuvan Itse ilkimys 2 soundtrackiltä. Se julkaistiin myös Williamsin toisen, Girl-studioalbumin johdantosinglenä 21. marraskuuta 2013 yhdessä pitkän musiikkivideon kanssa. Kappaleen julkaisi uudelleen 16. joulukuuta 2013 Back Lot Records Sony Music Entertainmentin divisioonan Columbia Recordsin lisenssillä. "Happy" on keskitempoinen soulkappale, jossa ilmaantuvaa Williamsin falsettiääntä on verrattu Curtis Mayfieldiin kriitikkojen keskuudessa. Kappale on ollut suuri menestys, saavutettuaan listan kärjen Yhdysvalloissa, Isossa-Britanniassa, Kanadassa, Irlannissa, Uudessa- Seelannissa sekä yhdeksässätoista muussa eri valtiossa. Sitä on myyty Yhdysvalloissa yli 6,62 miljoonaa sekä Isossa-Britanniassa yli 1,62 miljoonaa kopiota. Heinäkuussa 2014 kappaletta oli myyty maailmanlaajuisesti 12 miljoonaa kopiota, ollen yksi kaikkien aikojen myydyimmistä singleistä. Kappale oli ehdolla Parhaan laulun Oscar-palkinnolle, mutta hävisi elokuvan Frozen – huurteinen seikkailu kappaleelle "Let It Go". Kappale oli ehdolla vuoden 2014 MTV Video Music Awardsissa kategorioissa "Paras miespääosan video" ja "Vuoden video". Se oli Billboard-listalla vuoden 2014 myydyin single. ==Lähteet== Luokka:Vuoden 2013 kappaleet Luokka:Pharrell Williamsin kappaleet
Tamim bin Hamad Al Thani

Tamim bin Hamad Al Thani (; s. 3. kesäkuuta 1980) on Qatarin emiiri. Hän on toiminut emiirinä vuodesta 2013, kun hänen isänsä Hamad ibn Khalifa al-Thani luopui vallasta 61-vuotiaana. Tämä on harvinaista Persialahden alueella, missä hallitsijat yleensä pysyvät vallassa kuolemaansa asti. Tamim kävi koulunsa Englannissa, Dorsetissa ja jatkoi isänsä tavoin Sandhurstin sotilasakatemiassa. Hän valmistui 1998 ja palveli sen jälkeen Qatarin armeijassa, jossa nousi varaylipäälliköksi vuonna 2009. Tamim Al Thani on merkittävä urheiluvaikuttaja. Hänet valittiin helmikuussa 2002 KOK:n jäseneksi. Ensimmäisinä vuosina valtaan noustuaan Tamim Al Thani keskittyi edeltäjäänsä enemmän kotimaan asioihin. Hän on pyrkinyt parantamaan virkakoneiston täsmällisyyttä ja ammattitaitoisuutta. 2020-luvulla emiiri on tavoitellut nousua kansainvälisen politiikan keskeiseksi välittäjäksi. Vuonna 2024 hän pyrki edistämään rauhanneuvotteluja Ukrainassa sekä tulitaukoa Gazassa, ja tapasi siksi useita maailman johtajia kuten Joe Bidenin ja Vladimir Putinin. == Kunnianosoituksia == * Etelän Ristin ritarikunta (Brasilia, 2021) * Tšadin kansallinen ritarikunta (Tšad, 2022) * Ansioritarikunta (Ecuador, 2018) * Kunnialegioona (Ranska, 2010) * Italian tasavallan ansioritarikunta (Italia, 2007) * Mubarak Suuren ritarikunta (Kuwait, 2013) * Omanin ritarikunta (Oman, 2021) * Perun auringon ritarikunta (Peru, 2014) * Isabella Katolilaisen ritarikunta (Espanja, 2022) == Lähteet == == Aiheesta muualla == Luokka:Qatarin emiirit Luokka:Al Thanin suku Luokka:Kansainvälisen olympiakomitean jäsenet Luokka:Vuonna 1980 syntyneet Luokka:Elävät henkilöt
I’m Real

I’m Real on kahden Jennifer Lopezin toiselle, J. Lo -studioalbumille nauhoittaman kappaleen nimi. Kappaleen alkuperäinen versio julkaistiin albumin neljäntenä singlenä; Ja Rule The Inc. Recordsista (tunnettiin aiemmin nimellä Murder Inc. Records) sanoitti uuden version kappaleesta nimeltään I’m Real (Murder remix) jolla myös Ja Rule itse esiintyy. Se liitettiin osaksi J. Lon uudelleenjulkaisua heinäkuussa 2001. Tämän lisäksi se julkaistiin Lopezin remix-albumille J to tha L-O! The Remixes ja Ja Rulesin kolmannelle, Pain Is Love -studioalbumille. Kappaleen alkuperäinen versio sai pääosin positiivisia vastaanottoja musiikkikriitikoilta, jotka kehuivat sen 80-luvun tyyliä, kun taas remix-versio sai ristiriitaisia vastaanottoja musiikkikriitikoilta. Molempia kappaleita kuitenkin arvostettiin niissä käytettävistä sampleista. Laulaja Ashanti (myös The Inc.:ssä) esitti taustalaulut Murder Remixillä. Murder Remix -versio saavutti Billboard Hot 100 -listan kärjen viideksi peräkkäiseksi viikoksi alkaen 8. syyskuuta 2001, ja se saavutti Hot 100 Airplay -listan kärjen. Kaksi kappaletta ovat olennaisesti erilaisia kappaleita samalla nimellä. Tämän myötä julkaisua seurasi runsaasti kiistaa. Kappaleelle tehtiin kaksi musiikkivideota, joista ensimmäisellä nähdään Lopez ajamassa moottoripyörällä halki valtatien sekä pitämässä tanssitaukoa, kun taas toisella videolla nähdään Ja Rule ja Irv Gotti. Molemmat musiikkivideot ohjasi Dave Meyers. Kappale on merkittävä oltuaan Syyskuun 11. päivän terrori- iskupäivänä Yhdysvaltain singlelistan kärjessä. ==Lähteet== Luokka:Vuoden 2001 kappaleet Luokka:Jennifer Lopezin kappaleet Luokka:Billboard Hot 100 -listan ykköset
Adelsheim

Adelsheim on Saksan kaupunki Baden-Württembergin osavaltion Neckar-Odenwald- Kreisin piirikunnassa. Se sijaitsee osavaltion pohjoisosassa Heilbronnin pohjoispuolella. Kunnan pinta-ala on 43,8 neliökilometriä, ja siellä oli kesäkuun 2022 lopussa 5 256 asukasta. Kunnan nähtävyyksiin kuuluu vuonna 1489 rakennettu kirkko nimeltä Jakobskirche (Jaakobinkirkko). == Lähteet == == Aiheesta muualla == *Kaupungin verkkosivut Luokka:Baden-Württembergin kunnat Luokka:Saksan kaupungit
Edmund Pettus Bridge

Edmund Pettus Bridge on Alabamajoen yli kulkeva silta Selman kaupungissa Alabamassa. Se on nimetty kenraali Edmund Winston Pettusin mukaan. Silta valmistui vuonna 1940, ja se on 76 metriä pitkä. Edmund Pettus Bridge tuli tunnetuksi vuonna 1965 paikkana, jossa Alabaman poliisit hyökkäsivät rauhanomaisia mielenosoittajia vastaan Selma–Montgomery-marssien yhteydessä.They were beating us… I couldn’t understand CNN.com. Vuonna 2013 silta julistettiin Yhdysvaltain historialliseksi maamerkiksi. == Lähteet == == Aiheesta muualla == Luokka:Yhdysvaltain tieliikennesillat Luokka:Alabaman rakennukset ja rakennelmat Luokka:National Register of Historic Places -kohteet Alabamassa
Rottajärvi (Pori)

Rottajärvi on Satakunnassa Porissa sijaitseva järvi, joka kuuluu Kellahdenjoen vesistöön. == Maantiede == Järven pinta-ala on 4,0 hehtaaria ja sen pituus on 550 metriä ja leveys 150 metriä. Järvi sijaitsee keskellä Rottasuota, joka on kokonaan ojitettu. Järven vedet suotuvat suon läpi ja poistuvat suolta sen pohjoissivulla olevaa laskuojaa myöten. Oja yhtyy Viikerinojaan, joka muuttuu ennen Söörmarkkua Söörmarkunojaksi ja sittemmin Söörmarkunjoeksi. Järven rantaviiva on 400 metriä pitkä ja ranta on metsäistä ojitettua suota. Keskellä järveä on suurehko saari ja pohjoisrannalla on yksi tietön rakennus. == Historia == Soiden ympäröimä Rottajärvi ei esiinny monessakaan vanhassa kartassa. Se ilmaantui kuitenkin karttoihin, koska talonpojat aikoivat kuivattaa sen. Ruosniemen pitäjänkartassa se on piirretty lähes nykyisen muotoisena, mutta sillä oli tuolloin nykyisen yhden ison saaren lisäksi myös pienempi saari. Kuivattamista suunnittelevan maanmittarin katselmuskartassa vuodelta 1846 saaria on vain yksi. Ruosniemeläiset isännät anoivat vuonna 1846 lupaa laskea Rottajärven vedenpintaa ja kuivattaa sitä ympäröivää suota ilmeisesti uusia niittyjä varten. Maanmittarin G. W. Leidenius järjesti samana vuonna katselmuksen, jossa arvioitiin kuivattamisen kannattavuutta. Järven pinta-ala mitattiin 8 tynnyrinalan ja 11 kapanalan suuruiseksi ja järveä ympäröivien soiden pinta-alaksi 78 tynnyrinalaa ja 21 kapanalaa. Järven syvyydeksi oli neljä kyynärää eli noin 2,5 metriä ja pohjamudan paksuus oli noin kaksi kyynärää. Soiden pohjalla oli "svartmyllaa", eli mustaa multaa, sekä hiekan ja saven seosta. Maanmittari ehdotti kuivatusojaksi järvestä pohjoiseen kulkevaa ojaa, joka 1 273 kyynärän pituisena yltäisi Pietilän niityllä juoksevaan ojaan asti. Hän ehdotti myös, että vain pienempi suo kuivatettaisiin sen hyvän mullan vuoksi ja suurempi suo jätettäisiin rauhaan. Katselmuksen tulokset toimitettiin maaherralle vuonna 1847, joka pyysi lausunnot Tie- ja vesirakennushallitukselta sekä kaikkia muilta asianosaisilta. Hallituksen suositeltua hanketta eikä kenenkään vastustettua sitä, maaherra antoi luvan toteuttaa kuivatus. Sen etenemisestä ei ole tietoa, mutta se sujui varmaan riidatta, koska piirustusten mukainen metsäoja löytyy nykyään kartalta. Järven muoto nykykartalla ja katselmuskartalla ovat samat, joten järven vedenpintaa ei onnistuttu laskemaan. Soiden kuivattaminen on toteutettu viimeistään nykypäivänä, koska soilta johtaa oja kuivatetun Pyntösjärven kuivatusojaan, joka laskee Kokemäenjokeen. == Katso myös == * Hosionjärvi kuuluu samaan vesistöön == Lähteet == * === Viitteet === Luokka:Porin järvet Luokka:Kellahdenjoen vesistö
Nikkelinitraatti

Nikkelinitraatti (Ni(NO3)2) on nikkeli- ja nitraatti-ionien muodostama epäorgaaninen ioniyhdiste. Yhdistettä käytetään muun muassa katalyyttien ja nikkeli-alkalimetalliparistojen sekä nikkeli-kadmiumparistojen valmistuksessa sekä keramiikan värjäykseen. == Ominaisuudet == Nikkelinitraatti on huoneenlämpötilassa vihreää kiteistä ja hygroskooppista ainetta. Yhdiste liukenee helposti veteen ja lisäksi eräisiin orgaanisiin liuottimiin, kuten etanoliin. Kidevedettömän muodon lisäksi tunnetaan neljä kidevedellistä muotoa, jotka ovat dihydraatti (Ni(NO3)2·2H2O), tetrahydraatti (Ni(NO3)2·4H2O), heksahydraatti (Ni(NO3)2·6H2O) ja nonahydraatti (Ni(NO3)2·9H2O). Näistä heksahydraatti on huoneenlämpötilassa stabiilein. Kuumennettaessa heksahydraattia se sulaa 56,7 °C:n lämpötilassa ja kuumennettaessa enemmän alkaa kideveden määrä vähentyä. Voimakkaasti kuumennettaessa nikkelinitraatti hajoaa nikkelioksidiksi. Muiden nitraattien tavoin yhdiste on voimakas hapetin.D. H. Antonsen & Dayal T. Meshri: Nickel Compounds, Kirk-Othmer Encyclopedia of Chemical Technology, John Wiley & Sons, New York, 2005. Viitattu 11.1.2015Keith Lascelles, Lindsay G. Morgan, David Nicholls & Detmar Beyersmann: Nickel Compounds, Ullmann's Encyclopedia of Industrial Chemistry, John Wiley & Sons, New York, 2005. Viitattu 10.1.2015 == Valmistus ja käyttö == Nikkelinitraattia muodostuu nikkelijauheen ja typpihapon välisessä reaktiossa. Tämä reaktio on kuitenkin hyvin voimakkaasti eksoterminen ja vapautuva lämpötila hajottaa typpihapon muun muassa ammoniumnitraatiksi. Tämän vuoksi nikkelinitraattia valmistetaan tyypillisimmin typpihapon ja nikkelioksidin tai nikkelikarbonaatin välisellä reaktiolla, koska nämä ovat helpommin hallittaessa. Haihdutettaessa vesi pois näin muodostuneesta liuoksesta muodostuu tuotteena nikkelinitraattiheksahydraattia. Vedetöntä nikkelinitraattia voidaan tuottaa lisäämällä nikkelinitraatin heksahydraatin joukkoon dimetoksietaania ja tislaamalla dimetoksietaani ja vesi pois atseotrooppisena seoksena alennetussa paineessa tai poistaa vesi dityppipentoksidin avulla. Käytetympi tapa on kuitenkin valmistaa vedetöntä nikkelinitraattia nikkelikarbonyylin ja dityppitetraoksidin välisellä reaktiolla. :NiO + 2 HNO3 → Ni(NO3)2 \+ H2O :Ni(CO)4 \+ N2O4 → Ni(NO3)2 \+ 2 NO + 4 CO Nikkelinitraattia käytetään nikkelikatalyyttien valmistamiseen. Nikkelinitraatti impregoidaan kiinteälle kantajalle ja kuumennetaan, jolloin muodostuu nikkeliä. Nikkelinitraatin etuna halvempaan nikkelisulfaatin nähden on, että käytettäessä nikkelisulfaattia katalyytin pintaan voi jäädä rikkiä, joka toimii katalyyttimyrkkynä. Nikkelinitraattia käytetään myös nikkeliparistoissa käytettävien elektrodien valmistukseen. Nämä elektrodit käsitellään emäsliuoksella, jolloin elektrodien pintaan muodostuu nikkelihydroksidia. Muita yhdisteen käyttökohteita ovat lasin ja keramiikan värjääminen ruskeaksi, metallien päällystäminen nikkelillä elektrolyyttisesti, tekstiilien värjäyksessä peittana ja muiden nikkeliyhdisteiden valmistus. == Lähteet == Luokka:Nikkeliyhdisteet Luokka:Nitraatit
Abdullah bin Nasser bin Khalifa Al Thani

Abdullah bin Nasser bin Khalifa Al Thani (s. 1965) on qatarilainen šeikki, maataan hallitsevat Al Thani-suvun jäsen, joka on toiminut maansa pääministerinä kesästä 2013. Hän oli aikaisemmin sisäasioiden ministeri ja nousi pääministeriksi vallanvaihdon yhteydessä, kun emiiri Hamad ibn Khalifa al-Thani luopui vallasta poikansa Tamim ibn Hamad Al Thanin hyväksi. Abdullah bin Nasser bin Khalifa on suorittanut alemman korkeakoulututkinnon Britanniassa ja oikeustieteiden tutkinnon Beirutin arabiyliopistossa. Hän on naimisissa ja viiden lapsen isä. == Lähteet == Luokka:Al Thanin suku Luokka:Qatarin pääministerit Luokka:Vuonna 1965 syntyneet Luokka:Elävät henkilöt
Martta Helminen

Martta Helena Helminen (26. heinäkuuta 1890 TampereKuka kukin on 1954, s. 205. – 6. toukokuuta 1983 HelsinkiSuomen kuvataiteen bibliografia: Helminen, Martta Viitattu 11.1.2015.) oli suomalainen taiteilija, joka tunnetaan erityisesti kirkkojen alttaritauluista. == Tausta ja koulutus == Martta Helmisen vanhemmat olivat kauppias Gustaf Helminen ja Hilda Helenius Äitimme ja mummomme Hilda Helmisen muisto. Hän valmistui Tampereen tyttökoulusta vuonna 1906, jonka jälkeen hän kävi taideyhdistyksen piirustuskoulua, josta valmistui vuonna 1909. Taideopintojaan hän täydensi ulkomailla Münchenissä 1910, Pariisissa taidemaalari Charles-François-Prosper Guérinin opissa vuosina 1914 ja 1921 sekä Italiassa 1928. Ennen varsinaista taiteilijan uraansa Helminen toimi Tampereen tyttölyseon piirustuksenopettajana vuosina 1910–1921. Vuosina 1912–1961 Tampereen Aaltosen Kenkätehtaan teknillisen johtajana toimiva diplomi-insinööri Otto Ferdinand Helminen (1886–1970) oli hänen veljensä Emil Aaltonen Teollisuusjohtaja ja suurlahjoittaja, Vesa Vares, Otava, 2007, sivu 191.. == Ura taiteilijana == Helminen erikoistui urallaan kirkkotaiteeseen. Hän maalasi uudet alttaritaulut Pihtiputaan, Punkaharjun, Luumäen ja Kangaslammin kirkkoihin. Kirkollisten kuvien lisäksi hän maalasi muotokuvia. Myös Tampereen Tammelan koulun dekoratiiviset seinäkoristelut ovat hänen tekemiään.Vem och vad 1936, s. 216. Helminen osallistui myös perheaikakausikirja Aamun taiteelliseen toimittamiseen. Helminen osallistui muun muassa Suomen Taiteilijaseuran taidenäyttelyihin ja piti yksityisnäyttelyitä Tampereella ja Helsingissä. Tampereen taideyhdistyksen johtokunnan jäsenenä Martta Helminen toimi vuosina 1919–1932 ja oli 1920 mukana perustamassa Tampereen TaiteilijaseuraaRiitta Konttinen: Täältä tullaan! Naistaiteilijat modernin murroksessa, Siltala, 2017, s.110. Helmisen töitä kuuluu muun muassa Tampereen taidemuseon, sekä Tampereella sijaitsevissa Hiekan taidemuseon sekä Emil Aaltosen museon kokoelmiin. == Lähteet == * Kuka kukin on (Aikalaiskirja). Henkilötietoja nykypolven suomalaisista 1954. Otava, Helsinki 1954. * Vem och vad? Biografisk handbok 1936. Toim. H. R. Söderström. Holger Schildts Förlag, Helsinki 1936. * ===Kirjallisuus=== * Martta Helminen 1890-1983, Taidesalonki. Näyttelyluettelo 11.4.-23.4.1987. Esipuhe: Timo Keinänen. * Martta Helminen, Hiekan taidemuseo, Tampereen taidemuseo - Pirkanmaan aluetaidemuseo, Tampereen Taiteilijaseura ry. Näyttelyluettelo, julkaisu 3, 1999. Teksti: Anna Eskola ja Anne Paldanius. * Konttinen, Riitta: Täältä tullaan! Naistaiteilijat modernin murroksessa. S. 109-115. Siltala, 2017. ISBN 978-952-234-388-8 === Viitteet === Luokka:Suomalaiset taidemaalarit Luokka:Vuonna 1890 syntyneet Luokka:Vuonna 1983 kuolleet
Hamad ibn Jassim Al Thani

Hamad bin Jassim bin Jaber Al Thani (s. 1959) on qatarilainen šeikki, maataan hallitsevan Al Thani -suvun jäsen, joka toimi maansa ulko- ja pääministerinä emiiri Hamad ibn Khalifa al-Thanin aikana. Hänet siirrettiin pois ministerin virasta kesällä 2013, kun emiiri luopui vallasta poikansa Tamim ibn Hamad Al Thanin hyväksi. Pää- ja ulkoministerin tehtävien lisäksi Hamad bin Jassim johti Quatarin investointivirastoa ja teki huomattavia sijoituksia yli 30 maahan. Ei ole selvää, mikä kaikki on Qatarin valtion omaisuutta, mikä hallitsevan valtaeliitin yksityisomaisuutta. Hamad bin Jassimilla on loistelias asunto Lontoon Hyde Parkissa ja 15 lasta kahden vaimonsa kanssa. Hamad bin Jassimin on sanottu olevan kiinnostunut YK:n pääsihteerin paikasta, kun Ban Ki-moonin kausi päättyy 2016. == Lähteet == == Aiheesta muualla == Luokka:Al Thanin suku Luokka:Qatarin pääministerit Luokka:Vuonna 1959 syntyneet Luokka:Elävät henkilöt
Raúl de Tomás

Raúl de Tomás Gómez (s. 17. lokakuuta 1994 Madrid, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Rayo Vallecanoa, ja hän on pelipaikaltaan hyökkääjä. == Seurajoukkueura == De Tomás liittyi Real Madridin nuorisoakatemiaan vuonna 2004. Menestyksekkään kauden jälkeen vuonna 2012 hänet nostettiin seuran reservijoukkueeseen, joka pelasi maan toiseksi korkeimmalla sarjatasolla Segunda Divisiónissa. Ensimmäisen ottelunsa reservijoukkueessa hän pelasi Villarrealia vastaan.2-1: Castilla deserved more in its debut in Segunda against Villarreal Real Madrid. Viitattu 11.1.2015. Ensiesiintymisensä seuran edustusjoukkueessa hän teki 29. lokakuuta 2014 Copa del Reyn ensimmäisessä osaottelussa Cornellàa vastaan, korvattuaan vaihtoon otetun Karim Benzeman.Acta Cornellà-Real Madrid RFEF. Viitattu 11.1.2015. 17\. kesäkuuta 2018 ilmoitettiin Raúl de Tomásin tehneen viisivuotisen jatkosopimuksen Real Madridin kanssa. Hänen oli tarkoitus aloittaa kausi 2018–2019 edustusjoukkueessaRaúl de Tomás renueva hasta 2023 y estará en el primer equipo del Real Madrid Marca. Viitattu 17.6.2018. mutta lopulta hän ei pelannut Realissa yhtään liigaottelua. Vuonna 2019 hän siirtyi Benficaan. == Lähteet == == Aiheesta muualla == * Raúl de Tomásin esittely Real Madridin virallisella sivustolla * Raúl de Tomásin tilastot Soccerway- sivustolla Luokka:Espanjalaiset jalkapalloilijat Luokka:Vuonna 1994 syntyneet Luokka:Elävät henkilöt
The Ritz-Carlton, Hong Kong

The Ritz-Carlton, Hong Kong () on Hongkongissa sijaitseva Ritz-Carlton-ketjun omistama maailman korkein hotelli. Hotellissa on 312 huonetta, ja se sijaitsee Kowloonissa International Commerce Center -pilvenpiirtäjän kerroksissa 102–118. Hotellin 118. kerroksessa eli 484 metrin korkeudessa sijaitseva baari on maailman korkeimmalla sijaitseva baari, ja samassa kerroksessa sijaitseva uima-allas on maailman korkeimmalla sijaitseva uima-allas. Hotelli avattiin 29. maaliskuuta 2011. Hotellin aula sijaitsee 9. kerroksessa, jossa vastaanottohenkilökunta ohjaa vieraat pikahissiin. Pikahissi vie vieraat pääaulaan, joka sijaitsee 103. kerroksessa eli 425 metrin korkeudella. Hissimatka kestää 50 sekuntia. Varsinaiset hotellihuoneet sijaitsevat kerroksissa 104–117. Hotellissa on kolme ravintolaa: italialainen ravintola Tosca, kiinalainen ravintola Tin Lung Heen ja hotellin pääravintola, jotka kaikki sijaitsevat pääaulan alapuolella 102. kerroksessa. == Kuvagalleria == File:The Ritz-Carlton Hong Kong Level 7 Open Area.jpg|7. kerroksen avoin tila File:The Ritz-Carlton Hong Kong Outside Parking Area.jpg|Pysäköintialue File:The Ritz-Carlton Hong Kong Level 103 Lobby.jpg|Pääaula 103. kerroksessa File:The Ritz-Carlton Hong Kong The Lounge & Bar.jpg| Aulabaari File:The Ritz- Carlton Hong Kong Tosca.jpg|Italialainen ravintola Tosca File:The Ritz-Carlton Hong Kong Tin Lung Heen View from 103.jpg|Kiinalainen ravintola Tin Lung Heen luokka:Hongkongin hotellit
Sakari Tukiainen

Sakari Ilmari Tukiainen (s. 2. lokakuuta 1991 Helsinki) on suomalainen jalkapalloilija, joka edustaa Veikkausliigassa pelaavaa Helsingin IFK:ta. Hän on pelipaikaltaan hyökkääjä.Sakari Tukiainen Soccerway-sivustolla Tukiainen edusti vuoteen 2008 asti juniorina Espoon Palloseuraa. EPS:ssa Tukiainen pelasi puolustajana. Hän lopetti jalkapallon 17-vuotiaana motivaation puutteen johdosta. Tukiainen oli viisi vuotta pelaamatta, kunnes hänen ystävänsä pyysi häntä mukaan pelaamaan Helsingin piirin Kutosessa pelanneeseen Club Latino Españoliin. CLE:ssä Tukiainen oli kaudella 2013 sarjansa paras maalintekijä 30 maalillaan. Tammikuussa 2014 hän oli Atlantis FC:n reservijoukkueen mukana, mutta liittyi pian Kakkosessa pelanneen edustusjoukkueen harjoituksiin ja sai sopimuksen. Kaudella 2014 Tukiainen teki 27 pelaamassaan Kakkosen ottelussa 40 maalia ja rikkoi samalla sarjan yhden kauden maaliennätyksen, joka oli aikaisemmin Pasi Nevanperän ja Joel Pohjanpalon hallussa 33 maalilla. Tukiainen kävi marraskuussa 2014 testileirillä Allsvenskanin AIK:ssa, jossa hän teki ainoassa testipelissään kaksi maalia jääden kuitenkin ilman sopimusta. Joulukuussa 2014 hän siirtyi Viroon, Meistriliigan FC Floraan, joka on yksi maan menestyneimmistä seuroista. Tukiainen viimeisteli maalin sarjadebyytissään 7. maaliskuuta 2015 Tulevik Viljandia vastaan. Heinäkuussa hänet lainattiin loppukaudeksi samaan seuraan.Luigend ja Juha Paidesse, Tukiainen Viljandisse Tukiainen teki Viljandin riveissä kuudessatoista ottelussa kuusi maalia. Tukiainen aloitti Veikkausliigauransa Rovaniemen Palloseurassa.Maaliennätyksen murskannut Sakari Tukiainen Rovaniemen Palloseuraan Rovaniemen kauden jälkeen Tukiainen pelasi kauden Tanskassa, mutta siirtyi kaudeksi 2019 takaisin Veikkausliigaan Helsingin IFK:n riveihin.HIFK sopimukseen Veikkausliigasta tutun hyökkääjän kanssa == Lähteet == * * http://www.suomifutis.com/2014/12/sakari-tukiainen-viroon-kovin- tavoittein-mestaruus-mielessa/ * http://yle.fi/urheilu/kakkosen_yli_30_maalin_miehen_uskomaton_tuhkimotarina/7491021 * https://taso.palloliitto.fi/taso/pelaaja.php?pelaaja=229329 * http://futisforum2.org/index.php?topic=172741.0 === Viitteet === Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Marius Aleksejev

Marius Aleksejev (s. 27. elokuuta 1982 Tallinna) on virolainen käsipallomaalivahti, joka edustaa käsipallon SM-liigassa pelaavaa Riihimäen Cocksia. Aleksejev on 195 senttimetriä pitkä ja painaa 93 kilogrammaa. Aleksejev aloitti uransa kotimaansa HC Kehra Tallinnassa, jossa hän voitti kotimaansa mestaruuden kaudella 2008-2009. Kotimaassaan hän edusti myös HC Tallasta. Aleksejev pelasi kauden 2004-2005 SM-liigan SIF:issä, jolloin hän voitti Suomen mestaruuden. Sveitsissä Aleksejev edusti HC Kriens-Luzernia ja Kadetten Schaffhausenia. Kriens-Luzernin kanssa hän voitti kaudella 2010-2010 Sveitsin liigan pronssia ja Schaffhausenin kanssa kaudella 2012-2013 hopeaa. Riihimäen Cocksissa Aleksejev on pelannut vuodesta 2013 lähtien. Kaudella 2013-2014 hän voitti Suomen mestaruuden seuran kanssa. Aleksejevia pidetään yhtenä liigan parhaista maalivahdeista. Viron käsipallomaajoukkueessa Aleksejev on pelannut vuodesta 2001 asti. Hän on pelannut maajoukkueessa 107 maaottelua. Juniorimaaotteluita Aleksejev on pelannut noin 30 kappaletta. == Lähteet == * http://cocks.fi/player/marius-aleksejev/ * http://www.eurohandball.com/ec/chc/men/2011-12/player/512173/MariusAleksejev Luokka:Virolaiset käsipalloilijat Luokka:Vuonna 1982 syntyneet Luokka:Elävät henkilöt
Parhaan minisarjan tai televisioelokuvan Golden Globe -palkinto

Parhaan minisarjan tai televisioelokuvan Golden Globe -palkinto on yksi palkinnoista, joita Hollywood Foreign Press Association jakaa vuosittain. == Voittajat == === 2010-luku === Vuosi Voittaja Muut ehdokkaat 2010 Carlos, shakaali * The Pacific: Tyynenmeren taistelutoverit * Taivaan pilarit * Temple Grandin * You Don't Know Jack 2011 Downton Abbey * Cinema Verite * The Hour * Mildred Pierce * Talousmahti murtuu 2012 Pelin henki * The Girl * Hatfields & McCoys * The Hour * Valtapeliä 2013 My Life with Liberace * American Horror Story: Coven * Murtuva maailma * Top of the Lake * Valkoinen kuningatar 2014 Fargo * The Missing * The Normal Heart * Olive Kitteridge * True Detective 2015 Susipalatsi * American Crime * American Horror Story: Hotel * Fargo * Flesh and Bone 2016 The People v. O.J. Simpson: American Crime Story * American Crime * Pukija * The Night Of * Yövahti 2017 Big Little Lies * Fargo * Feud: Bette and Joan * The Sinner * Top of the Lake: China Girl Minisarja tai televisioelokuva
Mateusz Mika

Mateusz Mika (s. 21. tammikuuta 1991 Kobiernice) on puolalainen lentopalloilija, joka edustaa Puolan lentopalloliigassa pelaavaa Lotos Trefl Gdańskia. Vuodesta 2010 asti Mika on kuulunut myös Puolan lentopallomaajoukkueeseen. Hän voitti maajoukkueen kanssa MM-kultaa koti-MM- kisoista vuodelta 2014. Finaalissa kaatui Brasilia lukemin 3-1. Mika oli voittamassa myös EM-pronssia vuonna 2011. Mika on pelannut koko seurauransa lukuun ottamatta kautta 2013-2014 kotimaassaan. Kaudella 2011-2012 Mika voitti maansa mestaruuden Resovia Rzeszówin kanssa. Kahdella edelliskaudella hän voitti saman seuran kanssa pronssia. Kauden 2013-2014 hän pelasi Ranskan pääsarjan Montpellier UC:ssa, jonka jälkeen hän palasi edelliseen seuraansa Lotos Trefl Gdańskiin, jossa hänen pelinumeronsa on nykyisin 15. Pelipaikaltaan 207 senttimetriä pitkä ja 88 kilogrammaa painava Mika on yleispelaaja. Hän iskee 352 senttimetrin korkeudesta ja blokkaa 275 senttimetrin korkeudesta. == Lähteet == * http://www.worldofvolley.com/wov- community/players/3820/mateusz-mika.html Luokka:Puolalaiset lentopalloilijat Luokka:Vuonna 1991 syntyneet Luokka:Elävät henkilöt
Kasuariinakasvit

Kasuariinakasvit (Casuarinaceae) on pieni kasviheimo koppisiemenisten Fagales- lahkossa. Sen läheisiä sukulaisia ovat koivukasvit (Betulaceae). == Tuntomerkit == Kasuariinakasvit ovat tunnettuja häkellyttävästä yhdennäköisyydestään havupuiden kanssa, mikä johtuu surkastuneista lehdistä (kärkioksat näyttävät pitkiltä neulasilta) ja käpymäisistä emikukinnoista ja hedelmistöistä. Juurten kasvussaan ehkäistyneissä haarakimpuissa on ilmakehän typpeä sitovia bakteereja. Pienet suomulehdet sijaitsevat kiehkuroissa ja ovat ehytlaitaisia ja korvakkeettomia. Kukat ovat yksineuvoisia, ja kasvit yksi- tai kaksikotisia. Kukinto on pallomainen tai tähkämäinen, ja kukat sijaitsevat siinä kukin oman tukilehtensä hangassa. Hedekukissa on kaksi kehälehteä ja yksi hede, jonka ponsi on vaihtelevissa määrin lokerosidettä pidempi. Emikukissa on kookkaat esilehdet ja sikiäin, jossa on vain yksi fertiili emilehti. Siitä kehittyy samara eli siivellinen pähkylä, joka näyttää suojuslehtensä ansiosta siemeneltä käpysuomussa; samarat vapautuvat, kun suojukset avautuvat.Stevens 2001–, viittaus 11.1.2015. == Levinneisyys == Kasuariinakasveja tavataan Madagaskarilla ja muilla Intian valtameren saarilla, Malaijien saaristossa, Australiassa ja Tyynenmeren lounaisosien saarilla. Lajien keskittymä on Australiassa. == Luokittelu == oikea|pienoiskuva|Allocasuarina decaisneana Heimoon kuuluu neljä sukua ja 95 lajia. Niiden lähimpiä sukulaisia ovat koivukasvit ja heimo Ticodendraceae. === Suvut === * Allocasuarina L.A.S.Johnson – kasuariiniot * Casuarina L. – kasuariinat * Ceuthostoma L.A.S.Johnson * Gymnostoma L.A.S.Johnson – kuonokerät Mobot.org: List of Genera in Casuarinaceae. == Käyttö == Monien lajien kovaa puuta käytetään raaka-aineena muun muassa huonekaluteollisuudessa, ja joitakin pidetään koristepuina kuivilla seuduilla.Kasvien maailma 2: 686. == Lähteet == * Kasvien maailma. Otavan iso kasvitietosanakirja. Osa 2. – Otava, Helsinki, 1980. ISBN 951-1-05492-9. * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Finto, Kassu – Kasvien suomenkieliset nimet: Kasuariinakasvit (Casuarinaceae) * ITIS: Casuarinaceae * Flora of China: Casuarinaceae * Luokka:Kasviheimot
Romans Sauss

Romans Sauss (s. 27. kesäkuuta 1989 Krāslava) on latvialainen lentopalloilija, joka edustaa Suomen Mestaruusliigassa pelaavaa Kokkolan Tiikereitä. Pelipaikaltaan Sauss on hyökkääjä tai vastaanottaja. Hän on 192 senttimetriä pitkä ja painaa 85 kilogrammaa. Sauss aloitti uransa vuonna 2007 kotimaansa pääsarjan Lase-R:ssä. Hän voitti kaudella 2007-2008 sekä 2008-2009 maansa mestaruuden ja kaudella 2008-2009 myös maan cupin. Hänet valittiin myös kausilla 2006-2007 ja 2007-2008 liigan parhaaksi omalla pelipaikallaan. Vuonna 2009 Sauss vaihtoi seuraa kotimaassaan, hän siirtyi Biolars/Olaine Ozolniekin riveihin. Kaudella 2009-2010 Sauss voitti Latvian mestaruuden ja hänet valittiin koko liigan parhaimmaksi pelaajaksi. Seuraavan kauden eli kauden 2010-2011 Sauss vietti Saksassa ABC Titansin riveissä ja kauden 2011-2012 hän pelasi Mestaruusliigassa Saimaa Volleyn paidassa. Seuraavaksi Sauss siirtyi Sveitsin pääsarjan EN Gas & Oil Luganon riveihin, jossa hän voitti kaudella 2012-2013 sekä Sveitsin mestaruuden että cupin. Kaudeksi 2013-2014 Sauss palasi Suomeen, nyt Kokkolan Tiikereiden riveihin. Vuonna 2014 hän voitti seuran kanssa Suomen cupin ja oli liigassa toinen. Sauss on pelannut myös Latvian lentopallomaajoukkueessa. Hänen iskulyöntinsä ylettyy 349 senttimetrin korkeuteen ja blokki 327 senttimetrin korkeuteen. == Lähteet == * http://www.nissehuttunen.com/men/outside-reception-men/romans-sauss/ * http://www.worldofvolley.com/wov-community/players/10983/romans-sauss.html * http://www.mybestplay.com/players/volleyball-defender- romanssauss-134984ii3.html Luokka:Latvialaiset lentopalloilijat Luokka:Vuonna 1989 syntyneet Luokka:Elävät henkilöt
George Sluizer

George Sluizer (25. heinäkuuta 1932 Pariisi – 20. syyskuuta 2014 Amsterdam) oli alankomaalainen elokuvaohjaaja, jonka tuotanto sisältää sekä dokumentti- että näytelmäelokuvia. Hänen tunnetuin ohjaustyönsä on Kadonnut (Spoorloos) vuodelta 1988. George Sluizerin vanhemmat olivat hollantilaista ja norjalaista syntyperää. Sluizer opiskeli elokuva-alaa Pariisissa vuosina 1954–1956 ja työskenteli Michael Andersonin ja Bert Haanstran assistenttina. Sittemmin hän ohjasi TV-dokumentteja National Geographicille Siperiasta ja Portugalista. Ensimmäisen näytelmäelokuvansa João en het mes hän ohjasi Brasiliassa vuonna 1972. Sluizerin päätyö Kadonnut perustuu Tim Krabbén pienoisromaaniin Jäljettömiin, ja siitä tuli kansainvälinen menestys. Sluizer kutsuttiin Yhdysvaltoihin ohjaamaan elokuvan englanninkielinen uusintaversio Pelon hetket (1993), mutta sitä ei ole pidetty yhtä onnistuneena. Sluizerin myöhempään tuotantoon kuuluu epäonninen draama Dark Blood, jonka kuvaukset jäivät kesken, kun pääroolin esittäjä River Phoenix kuoli huumausaineiden yliannostukseen. Vuonna 2012 Sluizer julkaisi elokuvasta version, joka sisältää kuvatun aineiston ja jonka ääniraidalla ohjaaja selostaa, mitä elokuvasta jäi puuttumaan. Sluizer kuoli sydänvaivoihin 82-vuotiaana Amsterdamissa syksyllä 2014. ==Filmografia== * 1961: De lage landen * 1971: Stamping Ground * 1972: João en het mes * 1979: Kaksi naista (Twee vrouwen) * 1982: Tepito Si * 1983: Adios Beirut * 1985: Red Desert Penitentiary * 1988: Kadonnut (Spoorloos) * 1992: Utz * 1993: Pelon hetket (The Vanishing) * 1996: Crimetime * 1996: Mortinho por Chegar a Casa * 1998: The Commissioner * 2002: Kivinen lautta (La Balsa de Piedra) * 2010: The Chosen One * 2010: Homeland * 2012: Dark Blood == Lähteet == Luokka:Alankomaalaiset elokuvaohjaajat Luokka:Vuonna 1932 syntyneet Luokka:Vuonna 2014 kuolleet
Suomen euroviisukarsinta 1979

Suomen euroviisukarsinta 1979 oli kilpailu, jossa valittiin Suomen edustaja vuoden 1979 Eurovision laulukilpailuun. Kilpailu käytiin jälleen avoimena sävellyskilpailuna, johon lähetetyistä noin 300 kappaleesta kuusi parasta valittiin karsinnan finaaliin, joka pidettiin lauantaina 10. helmikuuta Helsingin Kulttuuritalolla. Lähetys nähtiin suorana YLE TV1:ssä kello 19.20 alkaen, uutisten kohdalla olleen tauon jälkeen tullut tuloslähetys alkoi kello 21.25.http://web.archive.org/web/20031004195019fw_/http://www.yle.fi:80/euroviisut/suomen.php?1979 Samassa tapahtumassa valittiin myös Suomen edustaja Intervision laulukilpailuun. Karsinnan voittajan valitsi 30-jäseninen raati. ==Euroviisukarsinnan tulos== Sija Esittäjä Sävelmä Lauluntekijä(t) Pisteet 1\. Katri Helena Katson sineen taivaan Matti Siitonen (säv.), Vexi Salmi (san.) 140 p. 2\. Yvonne Gräsbeck Hyvästi ystäväin Lasse Mirsch (säv. & san.) 113 p. 3\. Pepe Willberg Päivä tuskin päättyis kauniimmin Pepe Willberg (säv.), Markku Johansson (säv.), Juha Vainio (san.) 110 p. 4\. Kirka, Anna & Muska Aikuiset anteeksi antaa Eero Lupari (säv. & san.) 95 p. 5\. Markku Aro Sano Susanne Esa Nieminen (säv.), Juha Vainio (san.) 94 p. 6\. Seidat Hei tännepäin Eeva Kiviharju (säv. & san.) 78 p. ==Interviisukarsinnan tulos== Sija Esittäjä Sävelmä Lauluntekijä(t) Pisteet 1\. Ritva Oksanen Tuulessa soitto sousi Jukka Siikavire (säv.), Erkki Mäkinen (san.) 132 p. 2\. Maarit Pieni niin oon Esa Nieminen (säv.), Juha Vainio (san.) 124 p. 3\. Eero Lupari Hiiltynyt rakkaus Eero Lupari (säv. & san.) 104 p. 4\. Taiska Tule Kim Kuusi (säv.), Juha Vainio (san.) 101 p. 5\. Greger Sain kauniin maan Antti Hyvärinen (säv.), Pertti Reponen (san.) 98 p. 6\. Paula Koivuniemi Viime kesää ken unohtaa Jori Sivonen (säv.), Pertti Reponen (san.) 71 p. == Palanneet artistit == Sijoitukset euroviisukarsinnoissa on merkitty mustalla tekstillä ja interviisukarsinnoissa punaisella tekstillä. Artisti Aikaisemmat vuodet (sijoitus) (Suomen karsinnat) Aikaisemmat vuodet (sijoitus) (Eurovision laulukilpailu) Katri Helena 1965 (3.) 1969 (2.) 1972 (2.) 1978 (jaettu 2.) - Pepe Willberg 1971 (5.) 1974 (3.) 1975 (4.) - Kirka (Annan ja Muskan kanssa) 1972 (3.) 1974 (2. semifinaalin 5.) 1975 (5.) 1976 (4.) - Muska (Kirkan ja Annan kanssa) 1974 (6.)Vuonna 1974 Muska kilpaili Ykän kanssa. \- Markku Aro 1969 (5.) 1971 (1.)Vuonna 1971 Aro kilpaili Koivistolaisten kanssa. 1974 (8.) 1971 (8.) Ritva Oksanen 1974 (2.) 1975 (karsiutui semifinaalissa) - Maarit 1973 (3., jaettu 6.) 1975 (8.) - Taiska 1978 (1.) \- Paula Koivuniemi 1976 (9.)Vuonna 1976 Koivuniemi kilpaili Finlandia-Kvartetin kanssa. \- ==Lähteet== *http://www.viisukuppila.fi/muistathan-suomen-karsinnat-1979/ ===Viitteet=== ==Aiheesta muualla== *Voittoesitys Ylen Elävässä arkistossa *Koko karsintafinaali Ylen Elävässä arkistossa * Luokka:Suomen euroviisukarsinnat Luokka:Eurovision laulukilpailu 1979
Garches

Garches ([ ɡaʁʃ ] ) on Ranskan kunta Pariisin läntisellä esikaupunkivyöhykkeellä, noin 12 kilometrin päässä Pariisin keskustasta. Lähinnä asuinalueista muodostuva kunta sijaitsee Saint-Cloudin puiston ja Saint-Cucufan metsän välisellä alueella. Garchesissa on arviolta 17 662 asukasta (vuonna 2014) ja sen pinta-ala on 2,69 neliökilometriä. Garchesissa sijaitsee traumatologiaan ja fysioterapiaan erikoistunut, Raymond Poincarén mukaan nimetty yliopistosairaala. Garchesin ja Pariisin välillä liikennöi Transilien Paris–Saint-Lazare -juna sekä bussi numero 9. == Sairaala == * Hôpital Raymond-Poincaré == Lähteet == == Aiheesta muualla == Luokka:Hauts-de- Seinen kunnat
Pensaspunavarpunen

Pensaspunavarpunen (Carpodacus rhodochlamys) on peippojen heimoon kuuluva varpuslintu. ==Levinneisyys== Pensaspunavarpusta tavataan Afganistanissa, Kiinassa, Intiassa, Kazakstanissa, Kirgisiassa, Mongoliassa, Pakistanissa, Venäjällä, Tadžikistanissa ja Uzbekistanissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Peipot
Ruusupunavarpunen

Ruusupunavarpunen (Carpodacus grandis) on peippojen heimoon kuuluva varpuslintu. ==Lähteet== Luokka:Peipot
Kimpi

Kimmet ovat puulautoja, joista rakennetaan perinteisiä puuastioita. Rakennustekniikka on tuhansia vuosia vanha. Näin valmistetaan mm. tynnyreitä, saaveja, kiuluja ja soikkoja. Luokka:Puunjalostusteollisuus
Elävien kirjoihin (albumi)

Elävien kirjoihin on suomalaisen thrash metal -yhtye Mokoman yhdeksäs studioalbumi. Se julkaistiin 6. helmikuuta 2015 levymerkillä Sakara Records. Levyn teemana on laulaja Marko Annalan masennus ja sen voittaminen. Levyn kansikuvan on jälleen tehnyt Ville Pirinen. Yhtye aloitti Kunnon musaa 2015 -kiertueen Radio Rock -risteilyllä 31. tammikuuta, ja levyn virallinen julkaisukeikka oli Helsingin Tavastia-klubilla. Albumin edellä julkaistiin ”Sinne missä aamu sarastaa” -single 16. tammikuuta. Albumi oli Suomen albumilistan ykkösenä viikot 7–8/2015. == Kappaleet == Sävellykset ja sovitukset: Mokoma. Sanoitukset: Marko Annala. # # # # # # # # # # # == Kokoonpano == * Marko Annala – laulu * Kuisma Aalto – kitara, taustalaulu * Tuomo Saikkonen – kitara, taustalaulu * Santtu Hämäläinen – bassokitara * Janne Hyrkäs – rummut === Tuotanto === * Janne Saksa – tuottaja, äänittäjä * Jens Bogren – miksaaja == Arvostelut == * http://www.imperiumi.net/index.php?act=albums&id;=15960 * http://www.inferno.fi/arviot/annalan-pimeyden-maisemista-tuomisina-vakuuttava- teos-arviossa-mokoman-elavien-kirjoihin/ * http://kaaoszine.fi/mokoma-elavien- kirjoihin/ * http://www.ksml.fi/uutiset/viihde/levyt/mokoma-elavien-kirjoihin- sakara/1983325 * http://www.soundi.fi/levyarviot/mokoma-elavien-kirjoihin/ == Lähteet == == Aiheesta muualla == * * Luokka:Vuoden 2015 albumit Luokka:Mokoman albumit Luokka:Janne Saksan tuottamat albumit Luokka:Sakara Recordsin albumit
Gennevilliers

Gennevilliers [ʒənvilje] on Ranskan kunta Pariisin pohjoisella esikaupunkivyöhykkeellä, noin 9 kilometrin päässä Pariisin keskustasta. Siellä on arviolta 43 376 asukasta (vuonna 2014) ja sen pinta-ala on 11,64 neliökilometriä. Vuonna 1929 viidennes Gennevilliers’n alueesta erotettiin omaksi Villeneuve-la-Garennen kunnaksi. Kunnassa sijaitsee Pariisin alueen tärkein Seinejoen satama sekä osin myös Villeneuve-la-Garennen alueella sijaitseva 75 hehtaarin Chanteraines-puisto, jossa on muun muassa lintujen suosima tekojärvi lac Chanteraines, ponitalleja ja nuorten aktiviteettipuisto. == Liikenne == Gennevilliers’ssä on Pariisin metrolinjan 13 päätepysäkki Asnières-Gennevilliers-Les Courtilles sekä sitä edeltävät asemat Les Agnettes ja Gabriel Péri. Kaikki niistä sijaitsevat kunnan Asnières-sur-Seine rajalla, jota pitkin metrorata kulkee. Kunnassa on myös kaksi RER-junalinjan C asemaa, Les Grésillons ja Gennevilliers. == Tunnettuja asukkaita == *Isabelle Adjani, näyttelijä *Pascal Tayot, judoka *Thierry Vigneron, seiväshyppääjä *David N’Gog, jalkapalloilija *Charlie Hebdon iskun 2015 tekijät Said ja Chérif KouachiKouachin veljesten kotikulmilla kovat reaktiot terroritekoon - pidetään sankareina , Ilta-Sanomat 12.1.2015. == Lähteet == == Aiheesta muualla == Luokka:Hauts-de-Seinen kunnat Luokka:Ranskan kaupungit
Edgar Snow

Edgar Snow (19. heinäkuuta 1905 Kansas City, Missouri, Yhdysvallat – 15. helmikuuta 1972 Eysins, Sveitsi)Edgar Snow Encyclopædia Britannica Online Academic Edition. Viitattu 11.1.2015. oli yhdysvaltalainen toimittaja ja kirjailija, joka teki Kiinan kommunistista puoluetta tunnetuksi länsimaissa 1930-luvulta alkaen. Monista muista länsimaisista poiketen hän kuvasi Kiinan kommunisteja varsin suopeaan sävyyn. Snow opiskeli Missourin yliopistossa ja Columbian journalismikoulussa New Yorkissa. Työskenneltyään vuoden ajan toimittajana Kansas City Starissa hän matkusti vuonna 1928 Kiinaan, jossa vietti pääosan seuraavista 13 vuodesta. Hän toimi useiden yhdysvaltalaisten lehtien Itä-Aasian kirjeenvaihtajana. Vuonna 1936 Snow onnistui matkustamaan Shaanxin maakunnan Yan’aniin, joka oli sisällissotaa käyvien kommunistien päämajakaupunki. Hän vietti siellä useita kuukausia tutustuen Mao Zedongiin ja muihin kommunistijohtajiin. Palattuaan Yan’anista hän kirjoitti ensimmäisen länsimaissa ilmestyneen suoriin havaintoihin perustuneen kuvauksen Kiinan kommunistisesta liikkeestä. Teos Punatähti Kiinan yllä (Red Star Over China) ilmestyi 1937. Vastoin Kuomintang-hallituksen propagandaa Snow kuvasi Kiinan kommunistit nuhteettomina vallankumouksellisina, jotka kannattivat laajoja yhteiskunnallisia reformeja ja olivat halukkaita taistelemaan Kiinaan tunkeutunutta Japanin armeijaa vastaan. Snow’n kirja oli lännessä pitkään tärkein lähdeteos Kiinan kommunistisen liikkeen historiasta. Snow palasi Yhdysvaltoihin vuonna 1941 ja ryhtyi Saturday Evening Postin toimittajaksi. Hän toimi toisen maailmansodan aikana kirjeenvaihtajana muun muassa Neuvostoliitossa. Snow joutui Yhdysvalloissa epäillyksi kommunistisympatioista mccarthyismin vuosina, joten hän asettui lopulta asumaan Sveitsiin.Edgar Snow Spartacus Educational. Viitattu 11.1.2015. Käytyään Kiinassa ensimmäisen kerran kommunistien valtaannousun jälkeen vuonna 1960 hän kirjoitti toisen matkaraporttikirjan The Other Side of the River: Red China Today (1962). Tässä teoksessa Snow vähätteli suuren harppauksen aiheuttamia ongelmia ja väitti ettei Kiinassa ollut nälänhätää. Aatteellisista syistä hän ei halunnut nostaa julkisesti esille Kiinan kommunistisen järjestelmän pahimpia epäkohtia. Palatessaan viimeiseltä Kiinan-matkaltaan vuonna 1971 Snow sai välittää Yhdysvaltain presidentti Richard Nixonille virallisen kutsun tulla vierailemaan Kiinassa.Erkki Vettenniemi: Amerikkalainen ystävä Kiinan johtajien "kanssamatkustaja" Edgar Snow purki salaisissa päiväkirjoissaan vakaumuksen ja todellisuuden ristiriitaa Helsingin Sanomat 9.2.1997. Viitattu 11.1.2015. ==Teoksia== *Far Eastern Front: An Eyewitness Account of the Sino- Japanese War, 1933 *Red Star Over China, 1937 (suom. 1973 nimellä Punatähti Kiinan yllä) *Battle for Asia, 1941 *The Other Side of the River: Red China Today, 1962 *The Long Revolution: Red China Today, 1972 ==Lähteet== ==Aiheesta muualla== *Edgar Snow Memorial Foundation *Janne Suokas: Edgar Snow ja vuosisadan jymyuutinen (2009) Luokka:Yhdysvaltalaiset toimittajat Luokka:Vuonna 1905 syntyneet Luokka:Vuonna 1972 kuolleet
Snow

Snow (englantia, ’lumi’) voi tarkoittaa ainakin seuraavia: *Snow, Spock’s Beard -yhtyeen albumi vuodelta 2002 *”Snow ((Hey Oh))”, Red Hot Chili Peppers -yhtyeen kappale *Snow, japanilainen visual novel -tietokonepeli *Snow (oik. Darrin O’Brien), kanadalainen reggaemuusikko *Snow, kiinalainen olutmerkki, maailman myydyin olut ==Sukunimenä== *Alan Snow (s. 1959), brittiläinen lastenkirjailija *Brittany Snow (s. 1986), yhdysvaltalainen näyttelijä *Charles Percy (C. P.) Snow (1905–1980), brittiläinen fyysikko ja kirjailija *Cristal Snow (oik. Tapio Huuska) (s. 1975), suomalainen artisti *Dash Snow (1981–2009), yhdysvaltalainen kuvataiteilija *David Snow (1924–2009), brittiläinen ornitologi *Edgar Snow (1905–1972), yhdysvaltalainen toimittaja ja kirjailija *Eliza R. Snow (1804–1887), yhdysvaltalainen mormonivaikuttaja *Garth Snow (s. 1969), yhdysvaltalainen jääkiekkoilija *Hank Snow (1914–1999), kanadalainen countrymuusikko *John Snow (1813–1858), brittiläinen lääketieteilijä, joka selvitti koleran leviämistavan *Lorenzo Snow (1814–1901), yhdysvaltalainen mormonikirkon presidentti *Mark Snow (s. 1946), yhdysvaltalainen elokuvasäveltäjä *Phoebe Snow (1950–2011), yhdysvaltalainen laulaja ja lauluntekijä *Randy Snow (1959–2009), yhdysvaltalainen pyörätuolikelaaja ja pyörätuolitenniksen pelaaja *Tony Snow (1955–2008), yhdysvaltalainen toimittaja ja virkamies.